## L’IVIA convoca trenta contractes predoctorals del Programa Marisa Badenes dotats amb 990.000 euros per a l’exercici 2025

*** Estes beques estan cofinançades per la Unió Europea mitjançant el Programa Fons Social Europeu Plus (FSE+) Comunitat Valenciana 2021-2027, amb una inversió de 4 milions d’euros
* L’objectiu és facilitar l’especialització i el perfeccionament curricular en l’àmbit de la investigació i la transferència de tecnologia al sector agroalimentari i ramader**

L’Institut Valencià d’Investigacions Agràries (IVIA) convoca trenta contractes predoctorals en el marc del Programa Marisa Badenes per a la contractació de personal investigador.

Com a centre d’investigació científica de la Generalitat, l’IVIA desenrotlla programes orientats a la formació i l’especialització de persones amb titulació universitària superior, amb la finalitat de facilitar l’adquisició de noves aptituds i l’especialització i el perfeccionament curricular en l’àmbit de la investigació i la transferència de tecnologia al sector agroalimentari i ramader de la Comunitat Valenciana.

En eixa línia s’emmarquen els 30 contractes per a la formació de nous investigadors agroalimentaris mitjançant esta convocatòria publicada en el [*Diari Oficial de la Generalitat Valenciana* (DOGV)](https://dogv.gva.es/va/resultat-dogv?signatura=2025/22664).

Estos contractes compten amb una dotació de 990.000 euros per a l’exercici 2025 i estan cofinançats per la Unió Europea mitjançant el Programa Fons Social Europeu Plus (FSE+) Comunitat Valenciana 2021-2027, la inversió total del qual ascendix a 4 milions d’euros.

Tindran una duració màxima de quatre anys no prorrogables, amb dedicació a temps complet. La selecció de personal per a cobrir els llocs objecte d’esta convocatòria es realitzarà mitjançant el sistema de concurs, consistent en la valoració dels mèrits al·legats per les persones aspirants.

El termini per a la presentació de sol·licituds serà de deu dies hàbils, comptats a partir de l’endemà de la publicació d’esta convocatòria.

La informació actualitzada de la convocatòria i la resta de les publicacions que es deriven dels actes integrants del procés selectiu es publicaran en el DOGV i en la pàgina web de l’IVIA, concretament en [convocatòria contractes Marisa Badenes](https://ivia.gva.es/va/convocatorias-personal-temporal/-/asset_publisher/MaVlMDe3vpH7/content/convocatoria-de-contratos-predoctorales-en-el-marco-del-programa-marisa-badenes-?_com_liferay_asset_publisher_web_portlet_AssetPublisherPortlet_INSTANCE_MaVlMDe3vpH7_assetEntryId=393104696&_com_liferay_asset_publisher_web_portlet_AssetPublisherPortlet_INSTANCE_MaVlMDe3vpH7_redirect=https%3A%2F%2Fivia.gva.es%2Fes%2Fconvocatorias-personal-temporal%3Fp_p_id%3Dcom_liferay_asset_publisher_web_portlet_AssetPublisherPortlet_INSTANCE_MaVlMDe3vpH7%26p_p_lifecycle%3D0%26p_p_state%3Dnormal%26p_p_mode%3Dview%26_com_liferay_asset_publisher_web_portlet_AssetPublisherPortlet_INSTANCE_MaVlMDe3vpH7_cur%3D0%26p_r_p_resetCur%3Dfalse%26_com_liferay_asset_publisher_web_portlet_AssetPublisherPortlet_INSTANCE_MaVlMDe3vpH7_assetEntryId%3D393104696).

**Científica destacada**

Morta el setembre de 2022, Marisa Badenes va ser una de les científiques més importants de la llarga història de l’institut. Doctora enginyera agrònoma per la Universitat Politècnica de València (UPV), era professora d’investigació i coordinadora del Centre de Citricultura i Producció Vegetal de l’IVIA. Va ser durant molts anys la responsable dels programes de millora genètica d’albercoc, bresquillera, nispro, caqui i kiwi i una autoritat de primer orde en la fruticultura internacional.

Badenes va formar nombrosos doctors que continuaran la seua labor investigadora i va dirigir multitud de treballs de final de carrera i màster. Tot això ha contribuït a la formació d’investigadors de prestigi que estan desenrotllant la seua labor en centres públics i empreses privades tant espanyoles com internacionals.

Fecha: 20/06/2025